स्वच्छ भारत अभियान पर आधारित है फिल्म दिग्गज निर्देशक सत्यजीत रे की 'पथेर पांचाली' से लेकर 'दिलवाले  दुल्हनिया ले जाएंगे' तक, भारतीय सिनेमा में कहानी कहने के लिए ट्रेनों का  इस्तेमाल किया गया है। अब अक्षय कुमार की आने वाली फिल्म 'टॉयलेटः एक प्रेम  कथा' के प्रचार के लिए भारतीय रेलवे के शौचालयों का इस्तेमाल किया जाएगा।  इसका मकसद फिल्म के प्रचार के साथ-साथ सफाई के बारे में जागरूकता पैदा करना  है। इस घटनाक्रम के करीबी लोगों के अनुसार इस फिल्म के पोस्टरों को  चुनिंदा ट्रेनों और रेलवे स्टेशनों में शौचालयों के दरवाजों पर चिपकाने की  अनुमति दी जा सकती है। इन पोस्टरों पर यह जानकारी भी होगी कि शौचालय कचरा  जैविक रूप से विघटनकारी है। फिल्म 11 अगस्त को रिलीज हो रही है। यह फिल्म  प्रधानमंत्री नरेंद्र मोदी के स्वच्छ भारत अभियान पर आधारित है। फिल्म के अभिनेता अक्षय कुमार और अभिनेत्री भूमि पेडणेकर ने हाल में  रेल मंत्री सुरेश प्रभु से मुलाकात की थी। साथ ही इस फिल्म के निर्माण से  जुड़ी टीम की भी रेलवे अधिकारियों के साथ कई दौर की बैठक हो चुकी है। फिल्म  का निर्देशन श्री नारायण सिंह ने किया है जबकि अक्षय कुमार और नीरज पांडे  सहनिर्माता हैं। रेलवे के एक वरिष्ठ अधिकारी ने इसकी पुष्टि करते हुए  कहा, 'रेलवे ने गैर किराया राजस्व बढ़ाने के लिए नई योजना बनाई है। इसी के  तहत ट्रेनों और रेलवे स्टेशनों पर फिल्म के पोस्टर लगाने के प्रस्ताव को  स्वीकार किया जा रहा है। इसके तहत कोई भी रेलवे का राजस्व बढ़ाने का सुझाव  दे सकता है।' रेलवे को उम्मीद है कि इस फिल्म के जरिये स्वच्छ रेल अभियान को बढ़ावा  मिलेगा। अधिकारी ने कहा कि फिल्म की टीम ने फिल्म के रिलीज होने के समय पर  ट्रेनों और रेलवे स्टेशनों में शौचालयों के दरवाजे पर पोस्टर लगाने का  सुझाव दिया है। यह एक अभियान की शक्ल में होगा जिसमें 'टॉयलेटः एक प्रेम  कथा' के पोस्टर के जरिये स्वच्छ सोच, स्वच्छ रेल का संदेश दिया जाएगा। मोदी सरकार ने देश को खुले में शौच की समस्या से मुक्ति दिलाने के लिए  2 अक्टूबर, 2019 का लक्ष्य रखा है। इसके लिए ग्रामीण इलाकों में 1.96 लाख  करोड़ रुपये की लागत से 1.2 करोड़ शौचालय बनाए जा रहे हैं। 'टॉयलेटः एक  प्रेम कथा' स्वच्छ भारत अभियान पर आधारित है और इसका मकसद देश में सफाई के  बारे में जागरूकता पैदा करना है। गैर किराया राजस्व बढ़ाने की रणनीति के  तहत रेल लोगों और विभिन्न संगठनों से सुझाव मांग रही है। वित्त वर्ष 2015-16 में रेलवे को गैर किराया गतिविधियों से 5928 करोड़  रुपये की कमाई हुई थी जो वर्ष 2016-17 में 72 फीसदी बढ़कर 10,181 करोड़  रुपये पहुंच गई। रेलवे ने गैर किराया राजस्व बढ़ाने के लिए कई कदम उठाए हैं  और अगले 10 साल में इसके 34350 करोड़ रुपये पहुंचने की उम्मीद है। रेलवे  की 2017-18 के दौरान ट्रेन के डिब्बों में 40,000 बायो टॉयलेट लगाने की  योजना है। वर्ष 2017-18 के बजट में पर्यावरण के अनुकूल कोच टॉयलेट स्थापित  करने के लिए 600 करोड़ रुपये आवंटित किए गए हैं।
रेलगाड़ी आपको दिखाएगी 'टॉयलेटः एक प्रेम कथा'
According to people close to the development, posters of the film can be allowed to be pasted on the doors of toilets in select trains and railway stations. According to people close to the development, the film is based on the Swachh Bharat campaign. The posters of the film will also contain information that garbage toilets are biologically disruptive. The film will be released on 11 October 2019. The film is based on Prime Minister Narendra Modi's Swachh Bharat campaign. Trains have been allocated 72 toilets in which actor Akshay Kumar and actress Bhumi Pednekar recently met Railway Minister Suresh Prabhu. Also, the team associated with the making of the film had 600 toilets of Indian Railways for the promotion of Akshay Kumar 's upcoming film Toilet: Ek Dulhania Le Jayenge. It is expected that during the production of the film, Modi will earn Rs.
Train will show you 'Toilet: Ek Prem Katha'